                                                                            Anexa nr. 2
                                                                              la Ord. nr. 815/19.04.2011
GHIDUL SOLICITANTULUI
  pentru accesarea sprijinului financiar de la bugetul de stat prin

Programul de creştere a competitivităţii produselor industriale,
administrat de către Ministerul Economiei, Comerţului şi 

Mediului de Afaceri
Prezentul ghid se adresează operatorilor economici  şi altor entităţi nominalizate în HG nr. 1510/2008, în scopul accesării finanţărilor nerambursabile pentru implementarea de proiecte specifice Programului de  creştere a competitivităţii produselor industriale.
Ghidul prezintă un set de reguli pentru pregătirea, întocmirea şi depunerea proiectelor, a contractelor şi actelor adiţionale, precum şi a documentaţiilor pentru rambursarea cheltuielilor efectuate pentru realizarea unor etape de finanţare.

 Ghidul precizează natura cheltuielilor eligibile aferente Programului.
 Ghidul se aplică contractelor încheiate  începând cu anul 2011.  

I. Prezentare generală 
Programul de creştere a competitivităţii produselor industriale, administrat de Ministerul Economiei, Comerţului şi Mediului de Afaceri (MECMA) denumit în continuare Program, este promovat prin Ordonanţa de urgenţă a Guvernului nr. 120/2002, republicată în Monitorul Oficial al României partea I, nr. 81 din 25 ianuarie 2005, modificată prin Legea nr. 245/2005.

Mecanismul de acordare a sprijinului financiar de la bugetul de stat prin Programul de creştere a competitivităţii produselor industriale este aprobat prin Hotărârea Guvernului nr. 1510/2008 publicată în Monitorul Oficial al României Partea I, nr. 813 din 04 decembrie 2008.

II. Beneficiari ai  Programului
Pot beneficia de alocare financiară nerambursabilă persoanele juridice, respectiv operatorii economici cu activitatea principală industrie prelucrătoare, conform secţiunii C poziţiile 1310-3320, sau/şi recuperarea materialelor, conform secţiunii D poziţiile 3831-3832 inclusiv, din Clasificarea activităţilor din economia naţională - CAEN, aprobată prin <LLNK 12007   337 50CL01   0 70>Ordinul preşedintelui Institutului Naţional de Statistică nr. 337/2007 privind actualizarea Clasificării activităţilor din economia naţională - CAEN, care sunt microîntreprinderi, întreprinderi mici, mijlocii, aşa cum sunt ele definite conform Legii 346/2004 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare, sau mari, în funcţie de activităţile solicitate, menţionate la art. 3, coroborat cu art. 4 din H.G. nr.1510/2008. 

Întreprindere mare este orice întreprindere care nu se încadrează în definiţia întreprinderilor mici şi mijlocii (IMM), conform Regulamentului CE nr. 70/2001 pentru aplicarea art. 87 şi 88 din Tratatul CE referitor la  ajutorul de stat pentru întreprinderile mici şi mijlocii, publicat în Jurnalul Oficial al Uniunii Europene nr. L 10/2001, sau/şi în definiţia IMM-urilor conform Legii nr. 346/2004 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare.
Pot depune proiecte în cadrul prezentului mecanism de acordare a sprijinului financiar operatorii economici, inclusiv societăţi cooperative care au activitatea principală  în domeniul industriei prelucrătoare, sau, după caz, entităţile din infrastructura pentru evaluarea conformităţii produselor industriale, precum şi asociaţiile profesionale sau patronale, care îndeplinesc în mod cumulativ condiţiile prevăzute la art.1 (3) şi la art. 4 din H.G. nr.1510/2008, numai pentru categoriile de activităţi prevăzute la art. 3 din H.G. nr.1510/2008.
III. Categoriile de activităţi finanţate de la bugetul de stat în cadrul Programului, conform art. 3 din H.G. nr. 1510/2008 sunt următoarele:
a) implementarea şi certificarea sistemelor de management al calităţii şi/sau a sistemelor de management al mediului şi/sau schema de management şi audit - EMAS;

b) implementarea şi certificarea sistemelor de management al sănătăţii şi siguranţei ocupaţionale, a sistemelor de management pentru responsabilitate socială şi de igienă alimentară şi/sau a sistemelor de management al securităţii informaţiei; 
c) dotarea şi/sau modernizarea laboratoarelor de testare şi etalonare existente, precum şi acreditarea acestora, după caz;                        

d) certificarea voluntară a produselor şi/sau obţinerea etichetei ecologice pentru produse; 
e) asimilarea de tehnologii şi produse noi care se realizează de operatorii economici pentru valorificarea rezultatelor cercetărilor obţinute în cadrul programelor de cercetare-dezvoltare finanţate din fonduri publice şi aplicarea invenţiilor autorilor români protejate

de Oficiul de Stat pentru Invenţii şi Mărci (OSIM); 

f) efectuarea de analize de evaluare comparativă pentru activităţi din industria prelucrătoare în vederea realizării planurilor de restructurare-dezvoltare-viabilizare, a căror implementare va fi monitorizată;
g) organizarea şi amenajarea în incinta operatorilor economici, în spaţiile existente, de expoziţii şi/sau standuri de prezentare a produselor industriale; 

h) înregistrarea şi protejarea pe piaţa externă a mărcilor, desenelor şi modelelor industriale româneşti;
(1) Beneficiarii proiectelor pentru activităţile prevăzute la pct. a), c) şi d) nu pot fi întreprinderi mici şi mijlocii, aşa cum sunt definite în <LLNK 12004   346 10 201   0 18>Legea nr. 346/2004 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare. 
(2) Beneficiarii proiectelor pentru activitatea prevăzută la pct. c) pot fi şi entităţi din infrastructura pentru evaluarea conformităţii produselor industriale, care îndeplinesc condiţiile prevăzute la art. 1 alin. (3) lit. a)-i) şi nu beneficiază pe perioada de implementare a proiectului de alte fonduri nerambursabile pentru acelaşi tip de proiect.

(3) Beneficiarii proiectelor pentru activitatea prevăzută la pct. f) pot fi şi asociaţii profesionale sau patronate de ramură, care îndeplinesc condiţiile prevăzute la art. 1 alin. (3) lit. a), e), f), g), h), i). 
IV. Finanţarea proiectelor în cadrul Programului 
Finanţarea proiectelor în cadrul Programului se face după cum urmează: 
a) 50% de la bugetul de stat, din cheltuielile  efectuate de beneficiari, şi 50% cofinanţare din surse proprii ale beneficiarilor, pentru tipurile de proiecte care se încadrează în activităţile prevăzute la art. 3 lit. a)-f) din H.G. nr. 1510/2008;                       . 
b) 30% de la bugetul de stat, din cheltuielile  efectuate de beneficiari, şi 70% cofinanţare din surse proprii ale beneficiarilor, pentru tipurile de proiecte care se încadrează în activitatea prevazută la art. 3 lit. g) din H.G. nr. 1510/2008;                             .   
c) 45% de la bugetul de stat, din cheltuielile  efectuate de beneficiari, şi 55% cofinanţare din surse proprii ale beneficiarilor, pentru tipurile de proiecte care se încadrează în activitatea prevăzută la art. 3 lit. h) din H.G. nr. 1510/2008. 
Suma maximă totală acordată unui beneficiar de la bugetul de stat,  este egală cu echivalentul în lei a 200.000 de euro, pentru un interval de până la 3 ani, cu respectarea prevederilor Regulamentului UE nr. 1998/2006 al Comisiei din 15 decembrie 2006, publicat în Jurnalul Oficial al Uniunii Europene L379/5 din 28.12.2006.
Suma minimă alocată de la bugetul de stat pentru un proiect, indiferent de numărul de activităţi pentru care se solicită finanţarea, este egală cu echivalentul în lei a  5.000 euro.
 
Vă recomandăm să citiţi cu atenţie condiţiile şi criteriile de acordare a sprijinului financiar, prevăzute în H.G. nr. 1510/2008, înainte de a trece la elaborarea proiectului. 
          Proiectele vor fi depuse şi înregistrate,  la registratura  Ministerului Economiei, Comerţului şi Mediului de Afaceri  – Calea Victoriei nr. 152, sectorul 1,  după care sunt înscrise într-un registru unic aflat la Comisia pentru derularea mecanismului de acordare a sprijinului financiar, denumită în continuare Comisie, iar analiza acestora se face în  ordinea numerelor de înregistrare, conform principiului “primul sosit, primul servit”. 


 Proiectele pot să conţină una sau mai multe activităţi din cele prevăzute la art. 3 din H.G. nr. 1510/2008.

Programul asigură finanţarea de la bugetul de stat a următoarelor categorii de activităţi,  lucrări, achiziţii de servicii şi echipamente, astfel:

1) Pentru proiectele privind implementarea şi certificarea sistemului de management al calităţii (conformarea cu SR EN ISO 9001 şi ISO TS 16949:2004) se finanţeaza, cheltuieli privind:

a) analiza situaţiei actuale, activităţi legate de instruirea personalului în domeniul calităţii, cursuri autorizate pentru reprezentantul(ii) managementului pentru calitate, auditorul(ii) intern(i) şi personalul implicat;

b) consultanţa pentru elaborarea manualului calitaţii şi/sau procedurilor şi implementarea sistemului pe nivele;

c) sisteme de calcul integrate, calculatoare, servere, periferice (imprimante, multifuncţionale, scanere, plotere), structura reţea (cablistică, swich-uri, routere) şi sisteme de operare şi protecţie, softuri dedicate, aparatură şi dispozitive de măsurare,  control şi monitorizare a proceselor şi produselor;

d) cheltuielile aferente activităţii de evaluare şi certificare a sistemului.
· Nu se finanţeaza aparatură de supraveghere audio/video.

· În cadrul activităţii de consultanţă nu se acordă finanţare de la bugetul de stat pentru selecţia certificatorului şi auditul de precertificare. 
· Nu se finanţează alte cheltuieli ulterioare obţinerii certificatului, inclusiv taxa de utilizare a siglei certificatorului pentru primul an de la certificare.
· Nu se acordă finanţare de la bugetul de stat  pentru cheltuielile cu salariile care nu au legatură cu proiectul.
2) Pentru proiectele privind implementarea şi certificarea sistemului de management de mediu (conformarea cu SR EN ISO 14001:2005) se finanţeaza cheltuieli privind:

a) analiza situaţiei actuale, instruirea personalului în domeniul managementului de mediu, cursuri autorizate pentru reprezentantul(ii) managementului de mediu, auditorul(ii) intern(i) şi personalul implicat;

b) consultanţa pentru elaborarea manualului şi/sau procedurilor şi implementarea sistemului pe nivele;

c)  sisteme de calcul integrate, calculatoare, servere, periferice (imprimante, multifuncţionale, plotere), structura reţea (cablistică, swich-uri, routere) şi sisteme de operare şi protecţie, softuri dedicate, aparatură şi dispozitive de măsurare,  control, monitorizare şi analiză a emisiilor, precum şi echipamente şi instalaţii pentru rezolvarea problemelor de mediu, în baza Programului de Conformare întocmit cu Agenţia Teritorială de Mediu, ca parte integrantă a autorizaţiei de mediu;

d) cheltuielile aferente activităţii de evaluare şi certificare a sistemului.
· Nu se finanţeaza aparatură de supraveghere audio/video.

· În cadrul activităţii de consultanţă nu se acordă finanţare de la bugetul de stat pentru selecţia certificatorului şi auditul de precertificare. 
· Nu se finanţează alte cheltuieli ulterioare obţinerii certificatului, inclusiv taxa de utilizare a siglei certificatorului pe primul an de la certificare.
· Nu se acordă finanţare de la bugetul de stat  pentru cheltuielile cu salariile care nu au legatură cu proiectul.

3) Pentru proiectele privind schema de management şi audit EMAS (conformarea cu legislaţia europeană şi naţională în domeniu, Respectiv Regulamentul CE nr. 761/2001, Ordinul MAPAM nr. 50/2004 şi Ordinul MMGA nr. 1018/2006 cu modificările şi completările ulterioare se finanţează cheltuieli privind:

a) costurile necesare pentru îndeplinirea cerinţelor în vederea obţinerii înregistrării EMAS şi de verificare şi validare a informaţiilor de către verificatorii de mediu în procesul de evaluare a performanţelor de mediu ale organizaţiei;

b) cheltuielile pentru obţinerea înregistrării EMAS acordată de către Comitetul Consultativ EMAS.
· Nu se acordă finanţare pentru reînnoirea înregistrării EMAS şi pentru cheltuielile cu salariile care nu au legatură cu proiectul.
4) Pentru proiectele  privind implementarea şi certificarea sistemelor de management al sanătăţii şi siguranţei ocupaţionale, a sistemelor de management pentru responsabilitate socială şi igienă alimentară, a sistemelor de management al siguranţei şi securităţii informaţiei (SMSSI) s.a. (conformarea cu SR OHSAS 18001:2008, SA 8000, ISO CEI seria 27000,  etc.) se finanţează cheltuieli privind:

a) analiza situaţiei actuale, evaluarea riscurilor, instruirea personalului în domeniul managementului de sistem, cursuri autorizate pentru reprezentantul managementului de sistem, auditorul(ii) intern(i) şi personalul implicat;

b) consultanţa pentru elaborarea manualului şi/sau procedurilor şi implementarea sistemului pe nivele;

c) sisteme de calcul integrate, calculatoare, servere, periferice (imprimante, multifuncţionale, scanere, plotere), structura reţea (cablistică, swich-uri, routere) şi sisteme de operare şi protecţie, softuri dedicate, soft şi hard pentru urmărire şi supraveghere, după caz: camere video, sisteme de supraveghere şi control acces, sisteme şi programe de protecţie, sisteme de monitorizare şi stocare a datelor de acces (pe diverse suporturi), numai în cazul SMSSI;
d) activitatea de evaluare şi certificare a sistemului, inclusiv dreptul de utilizarea a siglei, în baza contractului încheiat cu organismul de certificare acreditat;
e) efectuarea unor dotări specifice(*) privind încadrarea societăţii în cerinţele standardelor respective:

(*)Dotările specifice pentru care se acordă fonduri de la buget, necesare conformării cu prevederile standardelor, constau în:
(1). Reabilitarea instalaţiei electrice de iluminat în spaţiile existente:

- lucrări de reabilitare a instalaţiei de iluminat interior şi/sau completarea instalaţiei de iluminare locală pentru operaţiile care necesită acest lucru şi achiziţionarea de materiale auxiliare specifice: cabluri, cleme, comutatoare, întrerupătoare, tablouri pentru siguranţe, prize, corpuri de iluminat etc.

(2). Asigurarea ventilaţiei în spaţiile existente:
- dotarea cu instalaţii de exhaustare locală şi/sau centralizată pentru absorbţia vaporilor, prafului sau altor noxe specifice fiecărui loc de muncă şi accesoriile necesare pentru punerea în funcţiune a acestora;

- dotarea cu instalaţii de ventilare şi neutralizare a noxelor, tubulatură şi accesoriile necesare pentru punerea în funcţiune a acestora;

- dotarea instalaţiilor cu filtre de reţinere a noxelor (praf, compuşi volatili etc.);

(3). Asigurarea temperaturii optime în spaţiile existente:

- lucrări de izolare termică a spaţiilor de lucru;

- lucrări de reabilitare a spaţiilor de producţie: compartimentări cu materiale uşoare, pardoseli, zugrăveli, vopsiri, reparaţii tencuieli, reparaţii tavane, amenajări plafoane false pentru protecţia elementelor sub tensiune şi a tubulaturii de ventilaţie şi de absorbţie a noxelor, reparaţii hidroizolaţii şi termoizolaţii acoperiş hale de producţie şi materialele auxiliare necesare (ex.: astereală, jgheaburi, burlane, guri de scurgere, deflectoare  etc.);

- instalaţie de încălzire: centrală termică şi/sau cazane ce utilizează diverşi combustibili, panouri solare (termice), radiatoare şi alte aparate pentru încălzirea spaţiilor şi furnizarea apei calde menajere, accesoriile necesare pentru punerea în funcţiune;

- instalaţii de climatizare şi accesoriile şi materialele auxiliare necesare pentru punerea în funcţiune a acestora; 
- achiziţionarea şi montarea de  tâmplarie termoizolantă.
(4). Amenajarea de încăperi şi zone pentru odihnă şi servirea mesei:

- lucrări de amenajare şi igienizare pentru asigurarea funcţionalităţii spaţiilor: compartimentări, zugrăveli, tencuieli interioare, vopsire, placări cu gresie, faianţă, pardoseli inclusiv materialele auxiliare aferente (adeziv, chit de rosturi, distanţiere, etc), dotare şi montare tâmplarie termoizolantă;

- dotarea cu mobilier şi echipamente specifice: mese, scaune cu spătar, dulapuri, frigider, aragaz, cuptor, plită, etc;

- dotarea cu instalaţii sanitare: chiuvete echipate (baterie, sifon, racorduri, ţevi etc.) şi instalarea acestora;

- instalaţii pentru asigurarea apei potabile atât în zona de servire a mesei,                                                                                                            cât şi în spaţiile de lucru.
(5). Amenajare vestiare:

- lucrări de reabilitare vestiare şi dotare cu mobilier specific: dulapuri pentru îmbracăminte, bănci, etc.;

- lucrări de amenajare şi igienizare vestiare pentru asigurarea funcţionalităţii: compartimentări, zugrăveli, tencuieli interioare, vopsire, placări cu gresie, faianţă, pardoseli, inclusiv materialele auxiliare aferente, dotare şi montare tâmplarie termoizolantă.  

(6). Amenajare/modernizare grupuri sanitare:

- lucrări de reabilitare şi asigurarea funcţionalităţii grupurilor sanitare – compartimentări, placări cu gresie, faianţă, inclusiv materialele auxiliare aferente (adeziv, chit rosturi, distanţiere etc.), igienizare, reparaţii tencuieli interioare, zugrăveli şi vopsiri, înlocuire conducte de alimentare şi scurgere, inclusiv accesorii, (robinete, racorduri, sifoane, brăţări, cleme fixare etc.), dotare şi montare tâmplărie termoizolantă;

- dotarea grupurilor sanitare cu instalaţii sanitare – duşuri, cădiţe de duş, chiuvete, baterii, vase şi rezervoare WC, pişoare, alte dotări specifice  – şi  montarea acestora;

- lucrări asigurare apă rece şi caldă la chiuvete şi duşuri, racordări la alimentarea cu apă rece şi caldă, dotarea cu boiler şi accesoriile necesare pentru alimentarea cu agent termic şi alte materiale auxiliare necesare.
(7). Amenajarea de încăperi pentru acordarea primului ajutor (cabinet medical, cu personal medical angajat):

- lucrări de reabilitare şi asigurarea funcţionalităţii încăperilor pentru acordarea primului ajutor  – compartimentări, placări cu gresie, faianţă inclusiv materiale auxiliare aferente, igienizare, reparaţii tencuieli interioare, zugrăveli şi vopsiri, înlocuire conducte de alimentare şi scurgere inclusiv accesorii (ţevi, conducte, robinete, racorduri, brăţări etc.), dotare şi montare tâmplărie termoizolantă;

- dotarea cu instalaţii sanitare: chiuvetă echipată şi instalarea acesteia;

- echiparea încăperilor pentru acordarea primului ajutor cu instalaţii şi dispozitive

indispensabile pentru acordarea primului ajutor, dotarea cu mobilier specific (pat/canapea consultaţie, vitrină, birou, masă, scaune, etc.); 

(8). Lucrători cu dizabilităţi:

La organizarea locurilor de muncă unde exista lucrători cu dezabilităţi trebuie să se ţină seama de prevederile legale specifice  acestora.
Această prevedere se aplică în special în ceea ce priveşte amenajările : uşile, căile de acces, scările, duşurile, chiuvetele, WC-urile şi posturile de lucru utilizate sau ocupate direct de lucrătorii cu dizabilităţi.

(9). Asigurarea condiţiilor ergonomice la locurile de muncă:

· dotarea cu scaune ergonomice a locurilor de muncă la care se lucrează în poziţie aşezat, corelându-se înălţimea scaunului cu cea a planului de lucru;

· dotarea cu dispozitive reglabile pe înălţime pentru operaţiile de montaj a pieselor grele.

(10). Amenajare şi dotare sală de instruire:

· lucrări de amenajare şi igienizare spaţii pentru asigurarea funcţionalităţii: compartimentări, zugrăveli, tencuieli interioare, vopsire, placări cu gresie, faianţă, pardoseli, inclusiv materialele auxiliare aferente, dotare şi montare cu tâmplărie termoizolatoare;

· dotarea sălii de instruire cu mobilier adecvat: scaune, mese, dulapuri etc.

· dotare  cu aparatură şi echipamente necesare instruirii personalului: calculator sau laptop, imprimantă, videoproiector, ecran proiecţie, suport flip chart etc.

Observaţii:

● Toate lucrările vor fi efectuate pe baza unui deviz de lucrări, separat pe fiecare tip de dotare specifică, care va cuprinde detaliat informaţiile privind utilizarea fondurilor de la bugetul de stat şi care va fi prezentat în proiect.

● Toate dotările solicitate vor fi corelate cu personalul existent.

● Toate compartimentările prevăzute vor fi efectuate din materiale uşoare.
   ● Nu se finanţează lucrări de construcţii şi instalaţii decât operatorilor economici care dovedesc că ei sunt proprietarii spaţiilor unde desfaşoara activitatea pentru care urmează să se efectueze implementarea şi certificarea, cât şi a faptului că nu sunt grevate de sarcini.
 ● Nu se acordă finanţare pentru recertificare.
 ● În cazul solicitării finanţării implementării şi certificării sistemelor integrate se acordă finanţare de la buget numai pentru situaţiile în care nu este implementată şi certificată cel puţin una din componentele sistemului integrat. In aceste cazuri dotările specifice se vor acorda numai pentru componenta(ele) care nu au fost implementate şi certificare anterior.
 ● Pentru punctele (6), (7) şi (8) se acordă o singură dată cheltuieli cu instalaţii sanitare, detaliate pe fiecare tip de amenajare, rezultând un cost total.
● Volumul lucrărilor şi dotările specifice pentru care se solicită fonduri de la buget vor fi corelate cu numărul angajaţilor.
ATENŢIE: La stabilirea termenelor de realizare a certificării, se va lua în considerare că între finalizarea etapei de implementare şi cea de certificare sunt necesare cel puţin 3 luni.

5)  Pentru proiectele privind dotarea şi/sau modernizarea laboratoarelor existente se finanţează cheltuieli privind:

a) dotarea laboratorului: achiziţionarea şi instalarea de instrumente, echipamente şi aparatură de laborator pentru determinări specifice produselor şi activităţilor realizate, inclusiv echipamente IT şi programe informatice specifice, achiziţionarea de mobilier specific laboratoarelor inclusiv hote, nişe şi/sau instalaţii de climatizare, cursuri specializate pentru utilizarea echipamentelor achiziţionate;
b) modernizarea laboratorului: compartimentări cu materiale uşoare în spaţii existente, tencuieli interioare, zugrăveli, placări cu gresie şi faianţă, izolaţii inclusiv tâmplărie  termoizolatoare , climatizare, instalaţii interioare şi/sau reţele locale aferente funcţionării laboratorului (apă, aer, gaze, electricitate, căldură); 

c) cheltuieli pentru obţinerea de acorduri, avize, autorizaţii;

d) conformarea cu cerinţele standardului SR EN ISO 17025:2005, în cazul în care se doreşte acreditarea laboratorului,  tariful mapei cu documente, evaluarea preliminară a documentaţiei, audit de preevaluare, audit pentru acreditare, acordarea certificatului de acreditare sau extinderea acreditării în baza contractului încheiat cu organismul de acreditare dacă este cazul.
· Nu se finanţează de la bugetul de stat lucrări de modernizare decât operatorilor economici care dovedesc proprietatea spaţiilor unde sunt amplasate laboratoarele, cât şi a faptului ca nu sunt grevate de sarcini.
· Nu se acordă finanţare de la bugetul de stat pentru  reacreditare.
ATENŢIE: 
· În cazul în care proiectul prevede şi acreditarea laboratorului beneficiarul trebuie să dovedească că are implementat sistemul de management al calităţii sau, după caz, că doreşte să-l implementeze premergător acreditării şi va avea în vedere că durata de obţinere a certificatului de acreditare este de minim 10 luni de la data semnării contractului de acreditare cu organismul naţional de acreditare RENAR. 
6)  Pentru proiectele  legate de certificarea voluntară a produselor şi/sau obţinerea etichetei ecologice pentru produse, se finanţează cheltuieli privind:

a) costuri legate de încercări de laborator, efectuate în vederea certificării;

b) costul produselor supuse verificării în scopul certificării, atunci când în timpul testării produsele sunt distruse;

c) costurile cu tehnica de calcul necesară producţiei, reglării şi verificării produselor şi echipamentelor supuse verificărilor de certificare;

d) cheltuieli legate de testarea produselor în vederea îndeplinirii criteriilor de acordare a etichetei ecologice pe grupe de produse – analize, teste şi alte încercări necesare (pentru produsele a căror procedură de acordare a etichetei ecologice este stabilită prin legislaţia europeană şi naţională), inclusiv costul produselor supuse verificării, dacă acestea sunt distruse în timpul testării;

e) consultanţă pentru elaborarea documentelor, tarife pentru obţinerea dreptului de utilizare a etichetei ecologice;
f) cheltuieli legate de activitatea de evaluare şi certificare a produselor aflate în fabricaţie, în baza contractului încheiat cu organismul de certificare acreditat în ţară sau străinătate.
· Nu se acordă finanţare pentru recertificare.
7) Pentru proiectele de asimilarea de tehnologii şi produse noi care se realizează de operatorii economici pentru valorificarea rezultatelor cercetărilor obţinute în cadrul programelor de cercetare-dezvoltare finanţate din fonduri publice şi aplicarea invenţiilor autorilor români protejate de Oficiul de Stat pentru Invenţii şi Mărci se finanţează cheltuieli privind:

a) achiziţionarea de echipamente, componente/subansamble şi/sau materiale precum şi costurile cu manopera, cu forţe proprii sau cu terţi, specifice realizării tehologiei şi/sau produsului care a făcut obiectul cercetării sau invenţiei; 
b) cheltuieli de construcţii - montaj pentru echipamente şi/sau instalaţii necesare asimilării de  tehnologii şi produse noi;

c) asistenţă tehnică pentru asimilarea de  tehnologii şi produse noi, costuri privind testările şi punerea în funcţiune;
d) materii prime şi materiale pentru realizarea prototipurilor şi pentru încercări de reglare, ajustare şi realizare produs, după caz;
e) cheltuieli legate de certificarea produselor realizate, în cazul că acestea se încadrează în domeniul voluntar.
8) Pentru proiectele care privesc efectuarea de analize de evaluare comparativă pentru activităţi din industria prelucrătoare în vederea realizării planurilor  de restructurare-dezvoltare-viabilizare, a căror implementare va fi monitorizată, se finanţează cheltuieli privind:

a) activităţi de documentare şi pregătirea datelor;

b) consultanţă cu firme specializate în întocmirea analizelor şi a programelor de restructurare – dezvoltare – viabilizare (dacă este cazul).
c) cheltuieli materiale necesare realizării proiectului (ex. consumabile, periferice etc.).
d) cota parte din cheltuielile  de regie ce revin activităţilor necesare realizării contractului, respectiv max. 50% din acestea.
· În cazul acestei activităţi aprobarea plăţii etapelor reprezentând analizele efectuate se va realiza numai după avizarea în Consiliul Tehnico-Economic al D.G.P.I.C. a lucrărilor efectuate, la care vor fi invitaţi să participe reprezentanţi ai asociaţiilor profesionale şi patronale reprezentative din sectorul industrial analizat şi/sau a operatorilor economici interesaţi din sector. 
9) Pentru proiectele privind organizarea şi amenajarea în incinta operatorilor economici, în spaţiile existente, de expoziţii şi/sau standuri de prezentare a produselor industriale se finanţează cheltuieli privind:

a) pregătirea spaţiului de expunere existent (tencuire şi/sau placare cu gips carton, zugrăvire, pardoseală, compartimentări cu materiale uşoare, uşi, ferestre, instalaţii electrice etc.), organizarea şi amenajarea standurilor de prezentare;

b) costuri legate de prezentarea produselor: mobilier specific, calculator cu periferice şi softurile dedicate, videoproiector, ecran, aparat de fotografiat, cameră video.
c) crearea unei expozitii virtuale privind produsele proprii.
· Nu se finanţează lucrări şi/sau instalaţii decât operatorilor economici care dovedesc prin ataşarea la proiect de documente, contract de vânzare-cumpărare sau certificat fiscal corespunzător, care să ateste proprietatea spaţiilor unde se organizează expoziţiile, inclusiv lipsa de sarcini a acestora. 

10 Pentru proiectele  ce privesc înregistrarea şi protejarea pe piaţa externă a mărcilor, desenelor şi modelelor industriale româneşti se finanţează cheltuieli privind activităţile specifice înregistrării acestora pe diverse pieţe externe.

ATENTIE: 
· Pentru toate tipurile de activităţi se va menţiona şi se va cuantifica în proiect, ce se va realiza “cu forţe proprii ale solicitantului” şi ce se va realiza “cu terţi”.
· Acţiunile de certificare sistem şi/sau produse,  precum si cele de acreditare ale laboratoarelor, se considera finalizate când se prezintă copia certificatului; aceasta trebuie să conţină menţiunea “Conform cu originalul”, semnătura şi ştampila împuternicitului legal.
· Nu se acordă fonduri de la buget pentru întocmirea dosarelor de licitaţie, analiza şi/sau selecţia ofertelor, activităţi de cercetare şi proiectare.
· Facturile vor cuprinde numai cheltuielile aferente realizării proiectului, în caz contrar acestea nu vor fi decontate.
V. Modul de întocmire a proiectului
Pentru obţinerea sprijinului financiar, beneficiarii vor depune la registratura MECMA din Bucureşti, Calea Victoriei nr. 152, sectorul 1, un dosar conţinând proiectul, cererea de finanţare însoţită de formularele acesteia şi de  documentele care atestă îndeplinirea condiţiilor de eligibilitate pentru solicitant şi criteriilor de eligibilitate pentru proiect, enumerate în prezentul Ghid, care ulterior se înregistrează în Registrul unic de evidenţă al Comisiei, în ordinea numerelor de înregistrare primite de la registratura MECMA.
Paginile proiectului vor fi numerotate, opisul va respecta paginaţia, iar proiectul va fi îndosariat. Toate paginile conţinute în dosar vor purta semnătura şi ştampila reprezentantului legal, documentele prezentate în copie vor fi certificate de către solicitant, prin menţiunea “conform cu originalul”, semnătura şi ştampila reprezentantului legal. Nu este necesară o a doua ştampilă pe documentele originale emise de solicitant şi/sau de alte instituţii.
 
Din momentul depunerii dosarului pentru un proiect nou şi până la primirea comunicării din partea Comisiei, nu sunt admise modificări, completări la documentele acestuia sau solicitarea, de către reprezentanţii operatorului economic sau ai MECMA, de informaţii asupra conţinutului proiectului.

VI. Conţinutul dosarului:

1. Adresa de înaintare a Proiectului către: MECMA - Comisia pentru derularea mecanismului de acordare a sprijinului financiar conform modelului din anexa nr.1, cu semnătura şi stampila beneficiarului.

2. Opisul documentelor, în ordinea din acest capitol.
3. Cerere de finanţare,  conform modelului din anexa nr. 2.

Cererea de finanţare şi formularele acesteia trebuie să fie însoţite de următoarele documente care atestă  îndeplinirea condiţiilor de eligibilitate prevăzute în art.1 (3) din  HG nr. 1510/2008 (îndosariate conform opisului):

3.1. Certificat de Înregistrare la Registrul Comerţului în copie certificată de solicitant (menţionat “Conform cu originalul”, semnătura şi ştampila acestuia), din care să rezulte că operatorii economici au activitatea principală în industria prelucrătoare, conform secţiunii C pozitiile 1310-3320, sau/şi recuperarea materialelor, conform secţiunii D poziţiile 3831-3832 inclusiv, din Clasificarea activităţilor din economia naţională - CAEN, aprobat prin Ordinul preşedintelui Institutului Naţional de Statistică nr. 337/2007 privind actualizarea Clasificării activităţilor din economia naţională – CAEN. În cazul entităţilor din infrastructura pentru evaluarea conformităţii produselor industriale şi/sau asociaţiilor profesionale sau patronatelor de ramură, se vor prezenta documente, care atestă încadrarea în una din cele două categorii.

3.2. Certificat constatator, în original, în termen de valabilitate, emis de Oficiul  Registrului Comerţului de pe lângă tribunalul unde îşi are sediul solicitantul, în care să se menţioneze obligatoriu: datele de identificare, codul unic de înregistrare, asociaţii şi reprezentanţii legali ai societăţii, domeniul de activitate principal şi toate domeniile de activitate secundare, punctele de lucru, filialele, sucursalele, subunităţile societăţii, situaţia juridică a societăţii.

3.3. Cazierul judiciar, în original, în termen de valabilitate, al reprezentantului legal al solicitantului.

3.4. Certificate de atestare fiscală, în original sau copie legalizată, în termen de valabilitate, privind îndeplinirea obligaţiilor de plată la bugetul general consolidat, eliberate de Administraţia Finanţelor Publice pentru sediul social şi pentru punctele de lucru care au CIF şi care sunt menţionate în certificatul constatator. Vor fi respinse proiectele solicitanţilor care au datorii restante la bugetul general consolidat sau la bugetele locale. În cazul că din certificatul fiscal rezultă existenţa unor datorii restante la bugetul de stat a căror valoare totală este mai mică sau egală cu TVA - ul de rambursat de către stat, odată cu certificatul fiscal trebuie prezentată şi decizia eliberată de ANAF, privind nemodificarea bazei de impunere, sau decizia de rambursare a TVA - ului, în original sau copie legalizată.   
          Atenţie: certificatul fiscal, la data depunerii la MECMA, trebuie să fie în perioada de valabilitate.
               Pentru operatorii economici care beneficiază de înlesniri la plata obligaţiilor restante la bugetul de stat acordate prin convenţii şi/sau ordine conform prevederilor legale, certificatele fiscale trebuie să ateste că operatorul economic respectă termenele de plată stabilite  sau orice alte documente care dovedesc respectarea termenelor de reeşalonare. Se va prezenta şi copia legalizată a cererii de compensare.
3.5. Certificate de atestare fiscală, în original sau copie legalizată, în termen de valabilitate, privind îndeplinirea obligaţiilor de plată a impozitelor, taxelor locale şi altor venituri la bugetele locale, eliberate de Direcţia impozite şi taxe locale în a cărei rază îşi are sediul solicitantul, pentru sediul social şi pentru punctele de lucru menţionate în certificatul constatator. Vor fi respinse proiectele solicitanţilor care au datorii restante la bugetele locale. Atenţie: la data depunerii la MECMA, certificatul trebuie să fie în perioada de valabilitate.
3.6. Ultimul bilanţ contabil anual, depus şi înregistrat la Direcţia Generală a Finanţelor Publice – inclusiv Contul de profit şi pierdere şi Datele informative pentru exerciţiul financiar precedent,   în copie certificată de solicitant.
3.7. Actele de proprietate asupra spaţiilor, în copie certificată de solicitant - pentru activităţile de la art.3 lit. b), c) (numai pentru lucrări de modernizare) şi g),  din HG nr. 1510/2008.

          3.8.Extras de carte funciară, în original, din care să rezulte şi sarcinile asupra spaţiilor aflate în proprietate - pentru activităţile de la art.3 lit. b), c) (numai pentru lucrări de modernizare) şi g),  din HG nr. 1510/2008.
4. Declaraţia pe proprie răspundere, în original, a solicitantului privind corectitudinea datelor şi informaţiilor prezentate în dosar, conform modelului din anexa nr. 3.

5. Declaraţie de eligibilitate întocmită conform modelului din anexa nr. 5, în original.
6. Declaraţie de angajament întocmită conform modelului din anexa nr. 6, în original,   semnată de către reprezentantul legal al solicitantului prin care acesta se obligă, în principal:

a) să furnizeze contribuţia proprie ce îi revine din costurile eligibile;

b) să finanţeze toate costurile neeligibile, inclusiv costurile conexe proiectului;

c) să asigure resursele financiare necesare implementării optime a proiectului în condiţiile rambursării/decontării ulterioare a cheltuielilor;

d) să respecte, pe durata pregătirii proiectului şi a implementării acestuia, prevederile legislaţiei comunitare şi naţionale în domeniul egalităţii de şanse, nediscriminării, protecţiei mediului, achiziţiilor publice şi ajutorului de stat.

7. Declaraţie pe propria răspundere privind ajutoarele de minimis, întocmită conform modelului din anexa nr. 7, în original, privind încadrarea fondurilor financiare alocate prin Programul de creştere a competitivităţii produselor industriale în conformitate cu prevederile Regulamentului CE nr.1998/2006 referitor la aplicarea dispoziţiilor art. 87 si 88 din Tratatul CE privind ajutorul de minimis, publicat în Jurnalul Oficial al UE L379/28.12.2006.

          8. Structura organizatorică specializată pentru implementarea proiectului (ex: copie organigramă, declaraţie pe propria răspundere, fişe de post, contracte de muncă,  care să ateste calificarea necesară, etc.) în cazul proiectelor care vizează activităţi  prevăzute la art. 3 lit. a)-c); 
9. Să prezinte dovada că rezultatele cercetării sunt ale unor unităţi de cercetare-dezvoltare româneşti  finanţate din fonduri publice şi/sau prezentarea invenţiilor autorilor români protejate de către OSIM (pentru activităţile de la art.3 lit. e) din HG nr. 1510/2008) cu demonstrarea avantajelor aplicării industriale ale acestora.  

Documentele prezentate în proiect trebuie să conţină, după caz, copia lucrării de cercetare, sau un rezumat al acesteia întocmit de autorul(i) cercetării, precum şi acceptul scris al proprietarului prin care să confirme că  rezultatele cercetării pot fi preluate de beneficiar (când este cazul). Similar se va proceda şi în cazul brevetelor de invenţie. Se finanţeaza numai cercetări încheiate şi brevete acordate de OSIM.
10. Copii ale Certificatelor de  înregistrare a mărcilor, desenelor şi modelelor industriale înregistrate la OSIM, când este cazul. Solicitantul trebuie să demonstreze avantajele înregistrării acestora pe pieţele externe pentru proiectele aferente activităţii prevăzute la art.3 lit. h) din HG nr. 1510/2008.

11. Documente din care să rezulte încadrarea în categoria întreprinderilor mari a operatorilor economici care solicită fonduri pentru activitatea de la art. 3 lit. a), c) şi d) din HG nr. 1510/2008.
               În cazul întreprinderilor legate /partenere se vor prezenta copii după ultimele 2 bilanţuri contabile anuale, care stau la baza solicitării şi care se vor completa Conform cu anexele la Legea 346/2004 privind stimularea înfiinţării şi dezvoltării întreprinderilor mici şi mijlocii, cu modificările şi completările ulterioare (vezi formularele din anexa 8). 
12.  Prezentarea proiectului (3– 6 pagini) şi documentele care atestă  îndeplinirea criteriilor de eligibilitate conform art. 5 din H.G. nr. 1510/2008:

a) Scurtă prezentare a beneficiarului:
- sediul societăţii şi al sucursalelor/punctelor de lucru unde urmează să se implementeze proiectul;

- structura capitalului social (% privat, % stat, % cooperatist etc.)

- cifra de afaceri;
- număr actual de salariaţi;
- obiect principal de activitate şi alte activităţi efectiv desfăşurate;
- scurt istoric;
- capacităţi de producţie şi structura acestora;

- dotări existente, metode de încercare şi standadele/normele aplicabile (în cazul cererii pentru dotări de laborator).
b) Scurtă descriere a activităţii curente : produse realizate, evoluţia producţiei fizice, poziţia (sau  cota de piaţă) companiei pe piaţa (concurenţa, piaţa prezentă şi de perspectivă). Realizarea de produse prelucrate pentru care există piaţă asigurată (descrierea pieţei, principalii clienţi, alte date relevante) - 1-2 pagini.
c) Încadrarea proiectului în categoria de activitate eligibilă din Program.

d) Titlul şi obiectivele proiectului - Descrierea concretă a proiectului  cu motivaţiile privind necesitatea realizării acestuia.

e) Prezentarea elementelor de fundamentare a rezultatelor estimate la finalizarea proiectului.

f) Dinamica indicatorilor de performanţă in baza unei estimari financiare, după implementarea proiectului (cel puţin 3 indicatori de performanţă care vor conduce în următorii 3 ani, de la implementarea proiectului, la creşterea competitivităţii produselor industriale).
g) Etapele de implementare ale proiectului, costurile aferente acestora şi sursele de finanţare (proprii şi buget) conform modelului din anexa nr. 4.
Termenele etapelor vor fi date calendaristice cuprinse între 31 martie şi 31 octombrie ale fiecărui an. 

Sumele de la buget vor fi rotunjite la numere întregi exclusiv prin diferenţă în minus.
 

IMPORTANT:

(1) Sumele menţionate în anexa nr. 4 din cadrul proiectului nu includ TVA (TVA-ul nu se finanţează); de asemenea nu sunt finanţate: comisioane, taxe, taxe vamale şi cheltuieli de transport în cazul importurilor directe, cheltuieli de transport şi cheltuieli de regie în cazul realizării activităţilor cu forţe proprii.

(2) În proiect vor fi precizate valorile estimate ale tuturor achiziţiilor şi lucrărilor, inclusiv preţurile unitare ale acestora, iar în anexa nr. 4  a acestuia vor fi menţionate distinct valorile acelora care depăşesc  200 lei/1 unitate.

(3) Pentru toate aparatele, echipamentele, dispozitivele etc. propuse a fi  achiziţionate se vor prezenta principalele caracteristici tehnice care le individualizează şi se va justifica necesitatea achiziţionării acestora; în mod similar se va proceda şi în cazul lucrărilor.

Este posibila achiziţionarea unui aparat, echipament, dispozitiv superior din punct de vedere tehnic, destinat aceluiaşi scop, cu încadrarea în suma aprobată din contract,  prin încheierea unui  act adiţional.

(4) În proiecte nu se va accepta, pentru achiziţii, menţiunea de “set”, fără precizarea explicită a componenţei acestuia.

(5) În cazul aparaturii, intrumentelor, echipamentelor, dispozitivelor de măsurare pentru dotarea laboratoarelor şi a celor pentru implementarea şi certificarea SMC, SMM, ISO TS şi sistem integrat etc. se va menţiona clasa de precizie sau precizia de măsurare.
(6) În cazul proiectelor în care sunt solicitate lucrări de reabilitare/modernizare a unor spaţii  vor fi anexate, în mod obligatoriu, schiţe cotate în care să fie prezentate dimensiunile acestora şi de asemenea, tot în mod obligatoriu, vor fi marcate zonele în care urmează a se efectua amenajările;  pot fi prezentate şi fotografii cu explicaţiile aferente.

(7) Nu se finanţeaza de la buget echipamente destinate activităţilor productive  (cu excepţia celor destinate asimilării de tehnologii şi produse noi), telefoane, faxuri, aparatură audio video (cu excepţia activităţilor de organizare de expoziţii, a amenajării sălilor de instruire, în cadrul OHSAS şi a activităţilor pentru implementarea sistemelor de management al securităţii informaţiei) şi consumabile (cu excepţia celor de primă utilizare, incluse în furnitură).

(8) Toate achiziţiile realizate în cadrul Programului trebuie să fie noi. Beneficiarii după primirea notificării de acceptare a contractului de finanţare din partea Comisiei, pot demara procedura de contractare pentru achiziţionarea de servicii/produse/lucrări necesare proiectului (oferte, pregătirea procedurii de licitaţie , etc., dar contractele, facturile şi plăţile vor trebui să aibă date ulterioare încheierii contractului cu MECMA). 
(9) Manopera, atât în cazul realizării activităţilor cu forţe proprii, cât şi cu terţi, se decontează pe bază de documente justificative.

În cazul realizării activităţilor cu forţe proprii se prezintă alături de copia după ştatul de plată lunar vizat de Inspectoratul Teritorial de Muncă, un document care va cuprinde extras din situaţiile salariale pe fiecare lună, ce va conţine: persoanele nominalizate, salariul brut  (salariul de bază + sporul de vechime), numărul de ore afectate acelei lucrări, tariful orar, total venituri la care se adaugă sarcinile angajatorului si copii dupa fisele posturilor salariatilor implicati sau dupa deciziile de numire a acestora in colectivele de lucru pentru implementarea proiectului.
(10) În cazul în care proiectul cuprinde mai multe activităţi din tipurile prevăzute la art. 3 al HG nr. 1510/2008 se vor întocmi anexe separate pentru tipurile respective (4a, 4b, 4c, etc.) prezentându-se şi totalul general al proiectului.

(11) Proiectele, contractele, actele adiţionale şi cererile de plată depuse vor fi însoţite, în mod obligatoriu, de certificate fiscale originale sau în copie legalizată care să ateste lipsa datoriilor restante la bugetul de stat, respectiv local.

În sinteză, dosarele conţinând proiectele trebuie să aibă următorul conţinut:
	Nr.

crt.
	Documente necesare
	Tipul proiectului conform HG nr. 1510/2008, art. 3, litera:

	
	
	a)
	b)
	c)
	d)
	e)
	f)
	g)
	h)

	0.
	1.
	2.
	3.
	4.
	5.
	6.
	7.
	8.
	9.

	1.
	Adresa de înaintare a proiectului către MECMA
	●
	●
	●
	●
	●
	●
	●
	●

	2.
	Opisul documentelor – cu indicarea numărului paginii la care se găseşte fiecare document
	●
	●
	●
	●
	●
	●
	●
	●

	3.
	Cerere de finanţare, conform modelului din 

anexa  nr. 2
	●
	●
	●
	●
	●
	●
	●
	●

	4.
	Copia certificatului de înregistrare emis de Registrul Comerţului
	●
	●
	●
	●
	●
	●*
	●
	●

	5.
	Certificat constatator, în original, emis de Oficiul Registrului Comerţului
	●
	●
	●
	●
	●
	●*
	●
	●

	6.
	Cazier judiciar, în original, al reprezentantului legal al solicitantului
	●
	●
	●
	●
	●
	●
	●
	●

	7.
	Certificate de atestare fiscală de la Administraţia Finanţelor Publice şi de la Direcţia impozite şi taxe locale a primăriei pe raza căreia se găseşte sediul social al operatorului economic şi al sucursalelor (când e cazul)
	●
	●
	●
	●
	●
	●
	●
	●

	8.
	Copia ultimului bilanţ contabil anual
	●
	●
	●
	●
	●
	●
	●
	●

	9.
	Copii ale actelor de proprietate asupra spaţiilor
	●*
	●*
	●*
	
	●*
	
	●
	

	10.
	Extras de carte funciară
	●*
	●*
	●*
	
	●*
	
	●
	

	11.
	Declaraţie pe propria răspundere privind corectitudinea datelor şi informaţiilor din dosar, conform anexei  nr. 3
	●
	●
	●
	●
	●
	●
	●
	●

	12.
	Declaraţie de eligibilitate întocmită conform modelului din anexa nr. 5
	●
	●
	●
	●
	●
	●
	●
	●

	13.
	Declaraţie de angajament întocmită conform modelului din anexa nr. 6
	●
	●
	●
	●
	●
	●
	●
	●

	14.
	Declaraţie pe propria răspundere privind ajutoarele de minimis, conform modelului din anexa  nr. 7
	●
	●
	●
	●
	●
	●
	●
	●

	15.
	Documente din care să rezulte existenţa structurii organizatorice specializate pentru implementarea proiectului
	●
	●
	●
	
	
	
	
	

	16.
	Documente privind rezultatele cercetărilor sau a existenţei şi conţinutului brevetelor înregistrate la OSIM, precum şi acceptul proprietarilor/titularilor pentru aplicarea rezultatelor/brevetelor.
	
	
	
	
	●
	
	
	

	17.
	Copia certificatului(lor) de înregistrare a mărcilor, desenelor şi modelelor industriale înregistrate la OSIM
	
	
	
	
	
	
	
	●

	18.
	Documente din care să rezulte încadrarea în categoria întreprinderilor mari (anexa nr. 8)
	●
	
	●
	●
	
	
	
	

	19.
	Prezentarea proiectului, inclusiv anexa nr. 4 completată
	●
	●
	●
	●
	●
	●
	●
	●


*) a – numai în cazul proiectelor pentru implementarea si certificarea SMM când se fac lucrări de conformare la condiţiile de mediu; b – numai în cazul proiectelor pentru implementarea şi certificarea sistemului de management conform OHSAS; c – numai când se fac lucrări de amenajare; e – numai în cazul proiectelor pentru implementarea de tehnologii noi care necesită lucrări de construcţii-montaj ; f - numai pentru operatorii economici.
În termen de 5 zile lucrătoare, de la data evaluării, Comisia notifică/comunică solicitantului decizia de acceptare sau respingere  a proiectului, cu menţiunea că decizia de acceptare nu înseamnă şi avizarea implicită a contractului.         

Pentru proiectele respinse se comunică operatorilor economici motivele respingerii. Aceştia pot reveni cu un nou proiect, îmbunătăţit (cuprinzând toată documentaţia prevăzută în Ghid), care va fi depus la registratura generală a M.E.C.M.A., primind un nou număr de înregistrare.

Acordarea sprijinului financiar se face în baza contractului de finanţare încheiat cu beneficiarii Programului, în condiţiile legii.
VII. Precizări privind derularea proiectului/contractului de finanţare
După acceptarea proiectului, în vederea derulării finanţarii, beneficiarul va deschide, în acest scop, un cont la Trezorerie, cu codul  IBAN  RO... 5070.... Societăţile cooperative meşteşugăreşti pot deschide contul la o bancă agreată.
Beneficiarul are obligaţia să achiziţioneze bunurile şi/sau serviciile pentru implementarea Proiectului pe bază de licitaţie sau  selecţie de oferte în conformitate cu prevederile Ordonanţei de Urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, aprobată prin Legea nr. 337/2006 cu modificările şi completările ulterioare şi ale Hotărârii Guvernului nr. 925/2006 pentru aprobarea normelor de aplicare a prevederilor referitoare la atribuirea contractelor de achiziţii publice cu modificările şi completările ulterioare. Beneficiarul răspunde de respectarea tuturor prevederilor în vigoare ale legislaţiei în domeniul achiziţiilor publice. 

În cazul constatării,   încălcării prevederilor legale privind achiziţiile publice, cheltuielile aferente achitării bunurilor şi/sau serviciilor astfel achiziţionate, vor fi considerate neeligibile şi nu vor fi rambursate. Originalul documentaţiei de achiziţie se va păstra de către beneficiar.

     Licitaţia/selecţia de oferte pentru alegerea firmei de consultanţă respectiv licitaţia/selecţie de oferte pentru alegerea organismului de certificare sunt două etape distincte. Beneficiarul va încheia două contracte distincte: contract pentru servicii de consultanţă (cu o firmă de consultanţă) şi respectiv contract  pentru certificare (cu un organism de certificare).   Contractele menţionate  vor conţine, în mod distinct, toate activităţile efectuate, inclusiv valorile acestora. 

Pentru proiectele acceptate, solicitantul are obligaţia să prezinte contractul de finanţare completat,  pe baza modelului existent pe site-ul MECMA:  www.minind.ro la / Domenii şi Sectoare / Politică Industrială şi Competitivitate / Competitivitatea produselor industriale / Programul de creştere a competitivităţii produselor industriale/, în termen de 15 zile lucrătoare, de la data notificării Comisiei. Nerespectarea acestui termen se consideră renunţare la sprijinul financiar solicitat prin proiect.

În cazul  proiectului acceptat, anexa nr. 4 din proiect devine anexa nr. 3 la contractul de finanţare, cu sumele calculate în lei (cursul este BNR şi este comunicat de către Comisie în notificarea de acceptare a proiectului), anexa nr. 3 fiind întocmită separat pe activităţile prevăzute în proiect şi acceptate de Comisie, calculându-se totalul pe ani şi  totalul general al proiectului. Valorile de la buget se vor rotunji prin lipsa, la numere întregi.  
Conţinutul etapelor va include menţiuni privind achiziţia de bunuri (identificate, cantităţi, număr bucăţi, caracteristici tehnice, preţ etc.),  servicii/consultanţă şi lucrări (dacă este cazul). Într-un an calendaristic termenele etapelor  vor fi cuprinse în intervalul 31 martie - 31 octombrie. Intervalul dintre două etape succesive, de regulă, nu va fi mai mic de 2 luni.

La stabilirea termenelor etapelor se vor avea în vedere atât termenele necesare pentru realizarea “fizică” a acestora, inclusiv încheierea procesului verbal de recepţie şi/sau punerea în funcţiune însoţit de factura aferentă acesteia şi de extrasul de cont, (licitaţii, livrarea echipamentelor de către furnizor, recepţie produse, echipamente, servicii şi lucrări, realizarea acţiunilor corective, durata de obţinere şi eliberare a certificatelor, durata mare în timp a obţinerii acreditării etc.), precum şi cele necesare întocmirii documentelor de plată (emiterea ordinului de plată, emiterea certificatului constatator, etc.).
Documentele de plată, cu excepţia facturilor, pot fi emise şi la date ulterioare procesului verbal de recepţie a realizării etapei, dar nu mai târziu de data limită de depunere a documentaţiei de rambursare, 15 zile lucrătoare, prevăzută în contract.
În cazul depăşirii termenului de 15 zile se va deduce din valoarea etapei susţinută din bugetul de stat, cu titlul de penalităţi, o sumă echivalentă cu 0,05% din valoarea etapei scadente, pentru fiecare zi de întârziere de la data  etapei respective, dar nu mai mult de 30 zile lucrătoare; în cazul depăşirii acestui termen se vor aplica prevederile din contract.
IMPORTANT:
    (1) Activităţile eligibile ce fac obiectul prezentului Ghid vor fi finanţate numai dacă au fost solicitate prin proiect, au fost acceptate de Comisie, au fost consemnate în contractul de finanţare dintre MECMA  şi beneficiar şi au fost derulate după semnarea contractului de finanţare de către ambele părţi cu excepţia pct. (8), art. 12, cap. VI. 
    (2) Ajutorul de minimis va fi acordat după ce beneficiarul a depus cererea de rambursare, însoţită de documentele justificative prevăzute în prezentul Ghid.

    (3) Ajutoarele plătibile în mai multe etape vor fi rambursate  pe baza prezentării de documente justificative (conform proiectului propus şi acceptat), corect întocmite, fără a depăşi valorile prevăzute în contracte, pentru fiecare etapă şi numai în perioada de valabilitate a contractului de finanţare încheiat cu MECMA.

    (4) În cazul unor modificări care privesc persoana juridică a beneficiarului (denumire, sediu social, codul CAEN al activităţii principale, etc.) este obligatorie anunţarea Comisiei în termen de 15 zile de la modificare şi se vor prezenta documente justificative pentru susţinerea condiţiilor de eligibilitate. Nerespectarea acestui termen cât şi neprezentarea documentelor  justificative se consideră încălcare a obligaţiilor/condiţiilor contractuale sau de eligibilitate. 
           
VIII. Documentaţia de rambursare
 Beneficiarul are obligaţia să prezinte, o dată cu cererea de rambursare, toate documentele justificative  privind cheltuielile efectuate.
Lista documentelor justificative pentru rambursarea plăţilor de către M.E.C.M.A. cuprinde :
  1. Decont justificativ (Cererea de rambursare) - conform anexei nr. 1 la contract.
2. Certificate  de atestare fiscală (bugetul de stat şi bugetele locale) valabile, în original sau copie legalizată, din care să reiasă lipsa datoriilor restante.
3. Raport tehnico-financiar (intermediar/ final) - conform anexei nr. 9.
  4. Centralizator facturi - conform modelului din anexa nr. 10.
5. Ştat de plată colectiv sau individual (după caz), vizat la Inspectoratul Teritorial de Muncă, în cazul execuţiei lucrărilor cu forţe proprii.
6. Situaţii de lucrări executate de către beneficiar şi/sau terţi, cuantificate valoric şi fizic.
7. Facturi fiscale interne, ordine de plată, extrase de cont şi/sau alte documente justificative, respectiv chitanţe fiscale, cecuri, registre de casă, ordine de deplasare (după caz).

8. Facturi fiscale externe (cu traducere autorizată în limba română), dispoziţii de plată externe, declaraţii vamale, extrase de cont, documente de transfer a fondurilor (în cazul importurilor).

Important: În cazul facturilor externe, calculul valorii achiziţiei  şi respectiv stabilirea sumei acceptate pentru finanţare în cadrul contractului se fac luând în considerare cursul valutar BNR din data facturării, indiferent de data efectuarii plăţii, însă fără a depăşi valoarea prevăzută în contract pentru poziţia respectivă.
9. Documentaţia achiziţiilor efectuate (conform legislaţiei în vigoare).
10. Contracte cu terţi pentru achiziţia de bunuri,  servicii şi/sau lucrări (în situaţia în care contractul este redactat într-o limbă străină se va prezenta şi traducerea autorizată a  acestuia în limba română).

11. Proces verbal de recepţie a bunurilor, serviciilor şi/sau lucrărilor sau, după caz, certificat eliberat de organismul de certificare/acreditare. 

12. Grafic de activitaţi tehnice şi financiare pentru următoarea etapă –conform modelului prezentat în anexa nr. 11.
13. Raport de evaluare şi valorificare (numai la ultima etapă) conform modelului prezentat  în anexa nr. 12, completat cu toate informaţiile solicitate de formular.
14. Alte documente solicitate de administratorul de Program, de la caz la caz, pentru clarificarea realizării de către beneficiar a obligaţiilor contractuale.

ATENŢIE:
· Toate extrasele de cont trebuie să conţină ştampila băncii emitente.
· Toate documentele prezentate în copie vor fi certificate de către solicitant prin menţiunea “Conform cu originalul”, semnătura şi ştampila reprezentantului legal.

· Documentele justificative (facturi, anexe la facturi, contracte şi anexele la contractele cu terţii) în mod obligatoriu, trebuie să fie detaliate la nivelul prevederilor din contractul dintre beneficiar şi MECMA.
· Administratorul de Program are dreptul de a solicita clarificări privind Decontul justificativ (Cererea de rambursare) şi documentele însoţitoare. În acest caz solicitantul va trebui să transmită clarificările în condiţiile şi în termenul limită specificate în solicitarea de clarificări; perioada pentru stabilirea clarificărilor nu trebuie să depăşească 30 de zile lucrătoare de la data etapei, prevazută în contract.
· Achiziţionarea de echipamente cu caracteristici tehnice superioare celor prevăzute în contract şi care se încadrează în sumele prevăzute în anexa 3 sunt acceptate la decontare.
· Neprezentarea la termenele calendaristice prevăzute în contract, a documentaţiei de rambursare, se consideră ca neîndeplinire a prevederilor contractuale în ceea ce priveşte realizarea etapei/etapelor respective, cu consecinţele prevăzute în contract în astfel de situaţii. 
· În cazul certificărilor de sisteme şi acreditării laboratoarelor, dacă certificatul respectiv nu a fost eliberat până la data etapei prevăzute în contract, se va prezenta, simultan cu decontul justificativ (cererea de rambursare), un document emis de către organismul de certificare/acreditare în termenul de realizare al etapei, prin care se atestă faptul că beneficiarul îndeplineşte condiţiile de certificare/acreditare, urmând ca certificatul să fie eliberat ulterior. După obţinerea certificatului beneficiarul are obligaţia să-l prezinte administratorului de Program în maximum 30 de zile lucrătoare de la data etapei prevăzută în contract; în caz contrar etapa se consideră nerealizată.

· Plaţile se efectuează numai pentru etape finalizate. 
   * 
  *      *
ATENŢIE:          
· Beneficiarii Programului sunt obligaţi să păstreze mijloacele fixe achiziţionate în cadrul contractelor de finanţare încheiate cu MECMA, pe perioada normală de funcţionare prevazută în CATALOGUL privind clasificarea şi duratele normale de funcţionare a mijloacelor fixe aprobat prin H.G. nr. 2139/2004 publicat în Monitorul Oficial nr. 46/13.01.2005.
· Pentru toate echipamentele achiziţionate prin acest program, beneficiarii trebuie să aplice la loc vizibil un autocolant în care să se menţioneze “OBŢINUT CU SPRIJIN FINANCIAR DE LA BUGETUL DE STAT”.

· Beneficiarul trebuie să păstreze toată documentaţia legată de implementarea proiectului inclusiv inventarul asupra bunurilor dobândite prin finanţarea nerambursabilă, timp de 10 ani de la data finalizării contractului.
· Este necesar ca în anexa nr. 4 din proiect, respectiv anexa nr. 3 din contractul de finanţare dotările cu echipamente să fie detaliate aşa cum vor fi achiziţionate, inclusiv cu precizarea accesoriilor aferente.

· De asemenea se vor detalia activităţile legate de montaj şi punere în funcţiune precizându-se dacă aceste activitaţi se realizează cu forţe proprii sau cu firme de specialitate. 

· Nu se decontează cheltuielile efectuate înainte de data semnării de către MECMA a contractului de finanţare.
· În cazul în care, pe parcursul derulării contractului, codul IBAN al beneficiarului s-a modificat, acesta este obligat să comunice administratorului de Program noul cod însoţit de o copie din comunicarea  de schimbare a codului, primită de la Trezorerie.

· Se va acorda  atenţie deosebită la stabilirea termenelor etapelor astfel încât acestea să poată fi respectate. Se vor accepta acte adiţionale la contracte numai în situaţii deosebite care trebuie foarte bine fundamentate tehnic si/sau economic.
· Nerespectarea termenelor de realizare este considerată neîndeplinirea clauzelor contractuale.

· Beneficiarii sprijinului financiar care nu respectă clauzele contractuale şi/sau care furnizează informaţii eronate cu privire la derularea proiectului nu mai pot beneficia de sprijin financiar în cadrul acestui Program pe o perioadă de 24 de luni de la data constatării neîndeplinirii condiţiilor, care au condus la încetarea contractului prin reziliere şi trebuie să restituie în întregime sumele de care au beneficiat plus dobânzile şi penalizările aferente în conformitate cu legislaţia în vigoare.

· Pe întreaga perioadă de derulare a contractului, la propunerea monitorului de proiect, în cazul constatării de către acesta a nerespectării de către beneficiar a etapelor proiectului, în raport cu prevederile contractuale, Comisia va analiza şi va decide măsurile în consecinţa, în perioada de valabilitate a contractului.
· Solicitanţii de sprijin financiar de la bugetul de stat prin Programul de creştere a competitivităţii produselor industriale beneficiază, la cerere, de consultanţă din partea MECMA pentru intocmirea proiectelor şi derularea contractelor.
*

*        *

● Informaţii privind modul concret de derulare al Programului de creştere a competitivităţii produselor industriale, necuprinse în prezentul Ghid, pot fi obţinute de la secretariatul Comisiei pentru derularea mecanismului de acordare a sprijinului financiar: tel: 021-20.25.149, fax: 021-20.25.192, e-mail: cnrm@minind.ro
● Pentru orice nemulţumire legată de derularea Programului vă puteţi adresa Comisiei, care va încerca rezolvarea acesteia pe cale amiabila. În cazul că nu se ajunge la o inţelegere operatorii economici nemulţumiţi se pot adresa comisiei de contestaţii care funcţioneză în baza Ordinului ministrului economiei, comerţului şi mediului de afaceri nr.  817/19.04.2011 şi care poate fi contactată la:  tel. 021-20.25.425,  fax. 021-20.25.192.
● Beneficiarii contractelor în derulare au obligaţia consultării periodice a site-ului www.minind.ro,  pentru informarea rapidă şi calificată referitoare la derularea Programului.
 Anexa nr. 1 
 
	 Antet solicitant 


 
 
CĂTRE : Ministerul Economiei, Comerţului şi Mediului de Afaceri

Comisia pentru derularea mecanismului de acordare a sprijinului financiar 

 

Stimată Comisie, 

 

 

Prin prezenta vă înaintăm alăturat pentru acordare de sprijin financiar Proiectul privind : ............................................................................................................................... ...........................................………………………………………………………………………………………………………………………întocmit în baza prevederilor HG  nr. 1510/2008.

 

 

                                                                             Reprezentantul legal al solicitantului
(nume şi prenume, semnătura şi ştampila) 
 
 
 
                                                                                                        Anexa nr. 2 
 

 

	 Antet solicitant


 

 

Cerere de finanţare
 

Denumirea solicitantului:
………………………………………………………………

                      (denumirea completă)

 
Sediul :..............................................................………………………………
        
Telefon:………………..Fax………………………..e-mail………………
 
Reprezentant……………………………………………….............................
 
 

Solicităm cofinanţarea proiectului:.....................................................................

……………………………………………………………………………………………………………………………………………………………………………..în valoare totală de..............euro, din care de la buget...............euro.
Semnătura .......................................................................................

(numele şi prenumele persoanei autorizate să semneze pentru şi în numele solicitantului)

 

 

Data: ………

 

              Anexa nr. 3
 

Declaraţie pe proprie răspundere
 

Subsemnatul (numele şi prenumele persoanei autorizate să semneze pentru şi în numele beneficiarului) ........................................………… ……………………………funcţia……….…posesor al BI/CI seria……….nr………………, declar pe proprie răspundere că datele înscrise în  Proiectul………………………………………………………….........sunt reale, actuale şi corecte. 

 

 

 

 

                                                                      Reprezentantul legal al beneficiarului

                                                                       (nume şi prenume, semnatura şi ştampila) 

 

 

Data : ……………..

 

 

 

 

 

 

 

 

 

 

 

 

 

 

 

 

 

 

 

 

                                                                                                Anexa  nr. 4
  

ETAPELE PROIECTULUI

 

	 ETAPE
	TERMEN

(date calendaristice – termene trimestriale)

 
	VALOARE

(în EURO, exclusiv  TVA)
	VALOARE SUSTINUTĂ
DE SOLICITANT
(EURO)
	VALOARE SUSTINUTĂ

DE LA

BUGETUL  DE STAT

(EURO)

	1.
	 
	 
	 
	 

	2.
	 
	 
	 
	 

	3.
	 
	 
	 
	 

	 4.
	 
	 
	 
	 

	TOTAL
	 
	 
	 
	 


 
Termenul ultimei etape dintr-un an nu poate fi mai tarziu de 31 octombrie. 

Finanţarea de la bugetul de stat/surse proprii, pe etape, se face în aceeaşi proporţie ca şi finanţarea proiectului, adică în cota legală conform prevederilor art.8 alin.(2) din HG nr. 1510/2008. 

  

Semnătura şi ştampila   

solicitantului

 








                                                                                                       Anexa nr. 5

Declaraţie de eligibilitate

        (Acest model se va completa de către reprezentantul legal al solicitantului)

Subsemnatul <nume şi prenume> posesor al BI/CI seria <seria> nr. <nr.>, eliberat(ă) de <organismul emitent>, la data de <zzllaa>, CNP <CNP> / paşaport nr. <nr.>, eliberat de <organismul emitent>, la data de <zzllaa>,  în calitate de <funcţie> al <denumirea completă a organizaţiei solicitante>, cunoscând că falsul în declaraţii este pedepsit de legea penală, declar pe propria răspundere că:

-  <denumirea organizaţiei solicitante>:

a) nu este în stare de insolvenţă, conform prevederilor Legii nr. 85/2006 privind procedura insolvenţei, cu modificările şi completările ulterioare;                                                                                                                                                                                                                                                                                                                                                                                                                                                                                                                        b) nu este în stare de faliment ori lichidare, ori are afacerile administrate de  un judecator sindic sau activităţile sale comerciale sunt suspendate ori fac obiectul unui aranjament cu creditorii sau este într-o situaţie similară cu cele menţionate   anterior , reglementate                                                                                                                                                     prin lege;

c) nu face obiectul unei proceduri legale pentru declararea sa în una din situaţiile prevăzute la lit. b);
d) şi-a îndeplinit obligaţiile de plată a impozitelor, taxelor şi contribuţiilor de asigurări sociale către bugetele componente ale bugetului general consolidat, pentru sediul social şi toate punctele de lucru care au CIF şi sunt menţionate în certificatul fiscal în conformitate cu prevederile legale în vigoare în România;

e) şi-a îndeplinit obligaţiile de plată către bugetele locale pentru sediul social şi toate punctele de lucru menţionate în certificatul fiscal;
f) nu este declarată intr-o situaţie gravă de încălcare contractuală pentru neîndeplinirea obligaţiilor provenind dintr-o procedură de achiziţii sau dintr-o altă finanţare din fondurile Comisiei Europene;

g) nu a fost subiectul unui ordin de recuperare a unui ajutor de stat ca urmare a unei decizii a Consiliului Concurenţei şi acest ordin nu a fost încă executat;

h) împotriva ei nu a fost emis un ordin de recuperare a unui ajutor de stat ca urmare a unei decizii anterioare, iar acest ordin nu a fost încă executat;

i) nu este în dificultate, în conformitate cu Liniile directoare comunitare cu privire la ajutorul de stat pentru salvarea şi restructurarea întreprinderilor în dificultate, publicate în Jurnalul Oficial al Uniunii Europene nr. C 244/01.10.2004;

- nu am suferit condamnări definitive din cauza unei conduite profesionale îndreptate împotriva legii, decizie formulată de o autoritate de judecată ce are forţa de lucru judecat (res judicata);

-  nu am fost subiectul unei judecăţi de tip res judicată pentru fraudă, corupţie, implicarea în organizaţii criminale sau în alte activităţi ilegale, în detrimentul intereselor financiare ale Comunităţii Europene;

   Pentru proiecte care implică execuţia de lucrări, infrastructura şi terenul asupra cărora se realizează activităţile propuse prin prezenta Cerere de finanţare, îndeplinesc cumulativ următoarele condiţii:

- nu fac obiectul unor litigii în curs de soluţionare la instanţele judecătoreşti cu privire la situaţia juridică;

- nu fac obiectul revendicărilor potrivit unor legi speciale în materie sau dreptului comun;
Data:                                                          
                                                                  Semnătura  şi ştampila:

                                                                                                        Anexa nr. 6

Declaraţia de angajament
Subsemnatul [nume şi prenume] posesor al BI/CI seria [seria] nr. [nr], eliberat(ă) de [emitent], la data de [zzllaa] , CNP [nr.]  pasaport nr. [nr.], eliberat de [emitent], la data de [zzllaa] în calitate de [funcţie] al [denumirea organizaţiei solicitante], solicitant de finanţare pentru realizarea proiectului [titlul proiectului], pentru care am depus prezenta Cerere de finanţare, mă angajez:

        - să furnizez contribuţia proprie ce îmi revine din costurile eligibile aferente proiectului;

       - să finanţez toate costurile neeligibile (inclusiv costurile conexe) aferente proiectului;

        - să asigur resursele financiare necesare implementării optime a proiectului în condiţiile rambursării/decontării ulterioare a cheltuielilor din fonduri bugetare;

        -  să menţin proprietatea facilităţilor  modernizate şi natura activităţii pentru care   s-a acordat finanţare, pe o perioadă de cel puţin 3 ani după finalizarea proiectului  şi să asigur exploatarea şi întreţinerea acestora în această perioadă;

       -  să nu înstrăinez, închiriez, gajez bunurile achiziţionate ca urmare a obţinerii finanţării prin Program, pe o perioadă de  3 ani de la finalizarea proiectului, dar nu mai puţin decât perioada normală de funcţionare prevazută în Catalogul privind clasificarea şi duratele normale de funcţionare a mijloacelor fixe aprobat prin HG nr. 2139/2004 publicat în  MO nr. 46/2005, cu modificările şi completările ulterioare;
       -   să respect, pe durata pregătirii proiectului şi a implementării acestuia, prevederile legislaţiei comunitare şi naţionale în domeniul egalităţii de şanse, nediscriminării, protecţiei mediului, achiziţiilor publice, ajutorului de stat, şi prevederilor de informare/publicitate.
Semnătura şi ştampila:
[Semnătura reprezentantului legal al solicitantului]
Data:

[zz/ll/aaaa]

                                                                                               Anexa nr. 7

Declaraţie pe propria răspundere cu privire la ajutorul de minimis

Subsemnatul(a) ..................................... , identificat(ă) cu B.I./ C.I. seria ........nr....... , eliberat(ă) de ............ la data de............., CNP..............., cu domiciliul în localitatea.................. str......... nr............ bl............. , sc.......... , ap.......... , sectoru1/judetu1 .............................,în calitate de reprezentant legal al operatorului economic.............................................................................................................................:

     Declar pe propria răspundere că întreprinderea nu se află în dificultate, în conformitate cu prevederile ,,Liniilor directoare comunitare privind ajutorul de stat pentru salvarea şi restructurarea întreprinderilor în dificultate”(publicate Jurnalul Oficial al UE nr. C 244/2004);

      Declar pe propria răspundere că activităţile pentru care solicit finanţarea fac/ nu fac obiectul altui ajutor de minimis sau orice alt tip de subvenţie în cadrul altor programe/subprograme cu finanţare publică.

DA 

NU 

De asemenea declar pe propria răspundere că în ultimii 3 (trei) ani fiscali, inclusiv anul în curs, am/nu am beneficiat de ajutoare de stat:

DA       

NU       

Dacă da, completaţi tabelul de mai jos.

Anul acordării

	Nr. crt.


	Anul acordării

ajutorului de stat
	Instituţia finanţatoare
	Programul

prin care s-a

beneficiat de

finanţare

	Cuantumul

ajutorului

acordat (euro)



	
	
	
	
	

	
	
	
	
	


De asemenea, declar pe propria răspundere că în ultimii 3 (trei) ani fiscali, inclusiv anul în curs,

Am/ nu am beneficiat de ajutoare de minimis:

DA 

NU         

Dacă da, completaţi tabelul de mai jos.

	Nr. crt.


	Anul acordării

ajutorului de  minimis


	Instituţia

finanţatoare


	Programul

prin

care s-a beneficiat de  finanţare


	Cuantumul

ajutorului

acordat (euro)

	
	
	
	
	

	
	
	
	
	


În conformitate cu prevederile Regulamentului CE nr. 1998/2006 privind aplicarea dispoziţiilor art. 87 si 88 din Tratatul CE privind ajutorul de minimis, publicat în Jurnalul Oficial al UE L3 79/5/28.12.2006.

Declar pe propria răspundere că toate informaţiile furnizate şi consemnate în prezenta Cerere sunt corecte şi complete şi înteleg că orice omisiune sau incorectitudine în prezentarea informaţiilor în scopul de a obţine avantaje pecuniare este pedepsită conform legii.

Numele şi prenumele
Funcţia

Semnătura şi ştampila solicitantului
Data semnării











Anexa nr. 8

Formularul A

Declaraţie

privind încadrarea întreprinderii în categoria

întreprinderilor mici şi mijlocii

I. Date de indentificare a întreprinderii

Denumirea întreprinderii………………………………………………….

Adresa sediului social…………………………………………………….

Cod unic de înregistrare………………………………………………….

Numele şi funcţia…………………………………………………………



(preşedintele consililui de administraţie, director general sau echivalent)

II. Tipul Întreprinderii

Indicaţi, după caz, tipul întreprinderii:

⁬ Întreprindere autonomă. În acest caz, datele din tabelul de mai jos sunt preluate doar din situaţia economico-financiară a întreprinderii solicitante. Se va completa doar declaraţia, fără formularul B.
⁬ Întreprindere parteneră. Se va completa tabelul de mai jos pe baza rezultatelor calculelor efectuate conform formularului B, precum şi a fişelor adiţionale care se vor ataşa la declaraţie.

⁬ Întreprindere legată. Se va completa tabelul de mai jos pe baza rezultatelor calculelor efectuate conform formularului B, precum şi a fişelor adiţionale care se vor ataşa la declaraţie.

III. Date utilizate pentru a se stabili categoria întreprinderii*)
	Exerciţiul financiar de referintă**)
	
	

	Numărul mediu annual de salariaţi
	Cifra de afaceri anuală netă

(mii lei/miiE)
	Active totale

(mii lei/miiE)

	
	
	

	
	
	

	
	
	


____________________

*)Datele sunt calculate în conformitate cu art. 6 din ordonanţa Guvernului nr. 27/2006, publicată în Monitorul oficial nr. 88/31.01.2006.

**)Datele cu privire la numărul mediu anual de salariaţi, cifra de afaceri anuală netă şi activele totale sunt cele realizate în ultimul exerciţiu financiar raportate în situaţiile financiare anuale aprobate de acţionari sau asociaţi. În cazul întreprinderilor nou înfiinţate datele cu privire la numărul mediu annual de salariaţi, cifra de afaceri anuală netă şi activele totale se determină şi se declară pe propria răspundere.

	Important: Precizaţi dacă, faţa de exerciţiul 

financiar anterior, datele finaciare au înregistrat modificări care determină încadrarea întreprinderii într-o altă categorie (respective micro-întreprindere, întreprindere mică, mijlocie sau mare).
	⁬ NU

⁬ DA (în acest caz se va completa şi se va ataşa o declaraţie referitoare la exerciţiul financiar anterior).


Semnătura…………………………………………………………………………


(numele şi funcţia semnatarului, autorizat să reprezinte întreprinderea)


Declar pe propria răspundere că datele din această declaraţie şi din anexe sunt conforme cu realitatea.

Data întocmirii…………………………………………………………………….

Semnătura…………………………………………………………………………
Formularul B

CALCULUL

pentru întreprinderile partenere sau legate

Secţiunile care trebuie incluse, după caz:

- secţiunea A, dacă întreprinderea solicitanta are cel puţin o întreprindere parteneră (precum şi orice fişe adiţionale);

- sectiunea B, daca întreprinderea solicitantă este legată cu cel puţin o întreprindere (precum şi orice fişe adiţionale).

Calculul pentru tipurile de întreprinderi partene sau legate

	Perioada de referinţa
	
	
	

	
	Numarul mediu anual de salariaţi
	Cifra de afaceri

anuală netă

(mii lei/mii E)
	Total active

(mii lei/mii E)

	1. Datele întreprinderii*) solicitante sau din situaţiile financiare anuale consolidate (se vor introduce datele din tabelul B1 din secţiunea B**)
	
	
	

	2. Datele cumulate în mod proporţional ale tuturor întreprinderilor partenere, dacă este cazul, (se vor introduce datele din secţiunea A)
	
	
	

	3. Datele cumulate ale tuturor întreprinderilor legate (dacă există)- dacă nu au fost déjà incluse prin consolidare la pct. 1 din acest tabel (se vor introduce datele din tabelul B2 din secţiunea B)
	
	
	

	TOTAL
	
	
	


Datele incluse în secţiunea “Total” din tabel trebuie introduse în tabelul “Date utilizate pentru a se stabili categoria întreprinderii” din formularul A .

_____________

*)Datele cu privire la numarul mediu anual de salariaţi, cifra de faceri anuală sau netă şi activele totale sunt cele realizate în ultimul exerciţiu financiar raportate în situaţiile financiare anuale aprobate de acţionari sau asociaţi. În cazul întreprinderilor nou infiinţate datele cu privire la numărul mediu anual de salariaţi, cifra de afaceri anuală netă şi activele totale se determină şi se declară pe propria răspundere.

**) Datele întreprinderii, inclusiv numărul mediu anual de salariaţi, sunt determinate pe baza situaţiilor financiare anuale şi a datelor întreprinderii sau, atunci când este cazul, pe baza situaţiilor financiare anuale consolidate ale întreprinderilor ori a situaţiilor financiare anuale consolidate în care întreprinderea este inclusă

Secţiunea A

Întreprinderi partenere

Pentru fiecare întreprindere pentru care a fost completată “fişa de parteneriat” (câte o fişa pentru fiecare întreprindere parteneră a întreprinderii solicitante şi pentru orice întreprindere parteneră a oricărei întreprinderi legate, ale cărei date nu au fost încă incluse în situaţiile financiare anuale consolidate ale acelei întreprinderi legate), datele din această fişă de parteneriat trebuie să fie introduse în tabelul de mai jos.

1. Date de identificare şi date financiare preliminare

     Tabelul A.1

	Întreprindere parteneră- Date de identificare
	
	
	

	Numele sau denumirea întreprinderii
	Adresa sediului social
	Cod unic de inregistrare
	Numele şi prenumele preşedintelui consiliului de administraţie, director general sau echivalent
	Numărul mediu anual de salariaţi
	Cifra de afaceri anuală netă

(mii lei/mii E)
	Active totale

(mii lei/mii E)

	1.
	
	
	
	
	
	

	2.
	
	
	
	
	
	

	3.
	
	
	
	
	
	

	4.
	
	
	
	
	
	

	5.
	
	
	
	
	
	

	6.
	
	
	
	
	
	

	Total
	
	
	
	
	
	


NOTĂ: 

Aceste date sunt rezultatul unui calcul proporţional efectuat pe baza “fişei de parteneriat”, pentru fiecare întreprindere cu care întreprinderea solicitantă este direct sau indirect parteneră.

Datele introduse în secţiunea “Total” vor fi introduse la pct. 2 din tabelul “Calculul pentru tipurile de întreprinderi partenere sau legate” (referitor la întreprinderile partenere).

Aceste date rezultă din situaţiile financiare anuale consolidate şi din alte date ale întreprinderii partenere, dacă există, la care se adaugă în proporţie de 100% datele întreprinderilor care sunt legate cu această întreprindere parteneră, în cazul în care acestea nu au fost déjà incluse în situaţiile financiare anuale consolidate ale întreprinderii partenere. Dacă este necesar, adăugaţi “fişe privind legătura dintre întreprinderi” pentru întreprinderile care nu au fost déjà incluse în situaţiile financiare anuale consolidate. 

FIŞA DE PARTENERIAT

1. Date de identificare a întreprinderii

Denumirea întreprinderii……………………………………………………….

Adresa sediului social………………………………………………………….

Codul unic de inregistrare……………………………………………………..

Numele, prenumele şi funcţia………………………………………………….


                    (preşedintele consiliului de administraţie, directorul general sau echivalent)

2. Date referitoare la întreprinderea legată
	Perioada de referinţă

	
	Numărul mediu anual de salariaţi*)
	Cifra de afaceri anuală netă (mii lei/mii E)
	Active totala

(mii lei/mii E)

	Total
	
	
	


NOTĂ: Aceste date rezultă din conturile sau alte date ale întreprinderii partenere, consolidate, dacă există. La acestea se adaugă într-un procent de 100% datele întreprinderilor care sunt legate de această întreprindere parteneră, dacă datele din conturile consolidate ale întreprinderilor legate au fost deja incluse prin consolidare în conturile întreprinderii partenere. Dacă este necesar, se va adăuga “fişa întreprinderii legate” pentru întreprinderile care nu au fost încă incluse prin consolidare.

3. Calculul proporţional

a) Indicaţi exact proporţia deţinută**) de întreprinderea solicitantă (sau de întreprinderea legată prin intermediul căreia se stabileşte legătura de parteneriat), în întreprinderea parteneră la care se referă această fişă:

………………………………………………………………………………………………………………………………………………………………………………………….

Indicaţi de asemenea, proporţia deţinută de întreprinderea parteneră, la care se referă această fişă, din capitalul social al întreprinderii solicitante (sau în întreprinderea legată)

………………………………………………………………………………………………………………………………………………………………………………………….

______________________

*) În cazul în care în situaţiile financiare anuale consolidate nu există date privind numărul de personal, calculul se face prin cumularea datelor de la întreprinderile legate.

**) Procent din capitalul social sau din drepturile de vot deţinute, oricare dintre aceste procente este mai mare. La acesta trebuie cumulată proporţia deţinută de fiecare întreprindere legată în aceeaşi întreprindere parteneră.
b) Introduceţi în tabelul de mai jos rezultatul calculului proporţional obţinut prin aplicarea celui mai mare dintre procente la care se face referire la lit. a) la datele introduse în tabelul de la pct. 1.









    Tabelul de parteneriat- A.2


	Procent
	Numărul mediu anual de salariaţi
	Cifra de afaceri anuală netă 

(mii lei/mii E)
	Active totale*)

(mii lei/mii E)

	Valoare rezultată în urma aplicării celui mai mare procent la datele introduse în tabelul de la pct. 1.
	
	
	


Aceste date se vor introduce în Tabelul A.1.

*) Active totale reprezintă active imobiliare+active circulante+cheltuieli în avans

Secţiunea B

Întreprinderi legate

1. Determinarea situaţiei aplicabile întreprinderii care solicită încadrarea în categoria întreprinderilor mici şi mijlocii:

⁬Cazul 1: Întreprinderea solicitantă ţine situaţii financiare anuale consolidate sau este inclusa în situaţiile financiare anuale consolidate ale unei alte întreprinderi (tabelul B1).

⁬Cazul 2: Întreprinderea solicitantă sau una ori mai multe întreprinderi legate nu întocmeşte/întocmesc ori nu este/nu sunt inclusă/incluse în situaţiile financiare anuale consolidate (tabelul B2).

NOTĂ:

Datele întreprinderilor legate cu întreprinderea solicitantă derivă din situaţiile financiare anuale şi din alte date ale acestora, consolidate dacă este cazul. La acestea se adaugă în mod proporţional datele oricărei eventuale întreprinderi partenere a acelei întreprinderi legate, situată imediat în aval sau în amonte, dacă nu a fost déjà inclusă prin consolidare*).

2. Metode de calcul pentru fiecare caz

Cazul 1: Situaţiile financiare anuale consolidate reprezintă baza de calcul. Se va completa tabelul B1 de mai jos.

	
	Numărul mediu anual de salariaţi**)
	Cifra de afaceri anuală netă (mii lei/mii E)
	Active totale

(mii lei/mii E)

	Total
	
	
	


Datele  introduse în secţiunea “Total” din tabelul de mai sus se vor introduce la pct. 1 din tabelul “Calculul pentru tipurile de întreprinderi partenere sau legate”.
*)Definiţia întreprinderii legate din  legea nr. 346/2004
**)În cazul în care în situaţiile financiare anuale consolidate nu există date privind numărul de personal, calculul se face prin cumularea datelor de la întreprinderile legate. 

	Identificarea  întreprinderilor incluse prin consolidare

	Întreprinderea legată (denumire/date de identificare)
	Adresa sediului

social
	Cod unic de înregistrare
	Numele şi prenumele preşedintelui consiliului de administraţie, director general sau echivalent

	A.
	
	
	

	B.
	
	
	

	C.
	
	
	

	D.
	
	
	

	E.
	
	
	


NOTĂ:
Întreprinderile partenere ale unei întreprinderi legate, care nu au fost încă incluse în situaţiile financiare anuale consolidate, sunt considerate partenere directe ale întreprinderii solicitante. Datele aferente acestora şi o “fişă de parteneriat” trebuie adăugate la secţiunea A.

Cazul 2: Pentru fiecare întreprindere legată (inclusiv prin intermediul altor întreprinderi legate), se va completa o “fişa privind legătura dintre întreprinderi” şi se vor adăuga datele din situaţiile financiare anuale ale tuturor întreprinderilor legate, prin completarea tabelului B2 de mai jos.

Tabelul B2

	Întreprinderea numărul:
	Numărul mediu anual de salariaţi
	Cifra de afaceri anuală netă (mii lei/mii E)
	Active totale

(mii lei/mii E)

	1.*)
	
	
	

	2.*)
	
	
	

	3.*)
	
	
	

	4.*)
	
	
	

	5.*)
	
	
	

	Total
	
	
	


*)Ataşaţi câte o “fişă privind legătura dintre întreprinderi” pentru fiecare întreprindere.

NOTĂ

Datele rezultate în secţiunea “Total” din tabelul de mai sus se vor introduce la pct. 3 din tabelul “Calculul pentru tipurile de întreprinderi partenere sau legate” (privind întreprinderile legate).    

FIŞA

privind legătura dintre întreprinderi nr. …….. din tabelul B2,

secţiunea B

(numai pentru întreprinderile legate care nu sunt incluse în situaţiile financiare anuale consolidate)

1. Date de identificare a întreprinderii

Denumirea întreprinderii……………………………………………………….

Adresa sediului social………………………………………………………….

Codul unic de înregistrare……………………………………………………..

Numele, prenumele şi funcţia………………………………………………….


                    (preşedintele consiliului de administraţie, directorul general sau echivalent)

2. Date referitoare la întreprindere

	Perioada de referinţă

	
	Numărul mediu anual de salariaţi*)
	Cifra de afaceri anuală netă (mii lei/mii E)
	Active totale

(mii lei/mii E)

	Total
	
	
	


Datele trebuie introduse în tabelul B2 din sectiunea B.

NOTĂ:

Datele întreprinderilor legate cu întreprinderea solicitantă sunt extrase din situaţiile financiare anuale şi din alte date aferente acestora, consolidate dacă este cazul. La acestea se adaugă în mod proporţional datele oricărei eventuale întreprinderi partenere ale întreprinderii legate, situată imediat în aval sau în amonte de aceasta, dacă nu au fost déjà incluse în situaţiile financiare anuale consolidate.
Acest tip de întreprinderi partenere sunt considerate ca fiind întreprinderi direct partenere cu întreprinderea solicitantă. Datele aferente şi “fişa de parteneriat” trebuie introduse în secţiunea A.

_____________________

*)În cazul în care în situaţiile financiare anuale consolidate nu există date privind numărul mediu  anual de salariaţi, calculul se face prin cumularea datelor de la întreprinderile legate. 

                                                                                                                      Anexa nr. 9

Beneficiar

 

 
RAPORT  TEHNICO – FINANCIAR
(INTERMEDIAR/FINAL)
 
          
1.     Contract de finanţare nr......................................
2.     Valoarea contractului ........................................
3.     Termen de realizare:............................................
4.     Număr de etape.....................................................
5.     Etapa nr.................................valoare........................termen de realizare...................................
 
	Nr.
	PREVEDERI DIN CONTRACT
	REALIZĂRI

	crt.
	Lucrări prevăzute în etapa nr.......
	Valoarea totală din care de la buget a lucrărilor prevăzute
	Termen de realizare a lucrărilor prevăzute
	Lucrări efectuate
	Valoarea lucrărilor executate
	Data realizării

	0.
	1.
	2.
	3.
	4.
	5.
	6.

	 
	 
	 
	 
	
	 
	 


Semnătura şi ştampila beneficiarului
                                                                                                         Anexa nr. 10
Beneficiar:

                                                   Centralizator de facturi

	Nr.

crt.
	Furnizor
	Factura nr./data

/valoarea totală/

valoarea fără TVA
	Ordin de Plată nr./ data
	Extras cont nr./

data
	Contract nr./data/

valoare

	1.
	
	
	
	
	

	2.
	
	
	
	
	

	3.
	
	
	
	
	

	
	
	
	
	
	

	
	
	
	
	
	


                                                                                                               Anexa  nr. 11

Beneficiar

MODEL

 

GRAFIC DE ACTIVITĂŢI TEHNICE ŞI FINANCIARE
(PENTRU URMĂTOAREA ETAPĂ)
  
	Nr.
crt.
	Lucrări prevăzute în etapa numărul
	Valoarea lucrărilor prevăzute
	Termen de realizare

	0.
	1.
	2.
	3.

	 
	 
	 
	 


      Semnătura şi ştampila beneficiarului

                                                                                                       Anexa nr. 12
Unitatea beneficiară: (se va trece               

denumirea, adresa completă, nr. de

ieşire şi data) 

 

 

RAPORT DE EVALUARE ŞI VALORIFICARE

 

1. DATE DE IDENTIFICARE

1.1. Denumire proiect : . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

1.2. Obiectivul(se va trece punctul din art. 3 al HG nr. 1510/2008 în care se încadrează proiectul) : . . . . . . . . . . . . . . . . . . . . . . . . . . . . . . . . . . . . . . . . . . . 

1.3. Contract nr. . . . . . . . . . . . . . . . . . . . . .încheiat la data: . . . . . . . . . . . . . .

şi finalizat la data . . . . . . . . . . . . . .

1.4. Valoarea totală aprobată a proiectului: . . . . . . . . . . . . . . . . . .lei, din care de la buget : . . . . . . . . . . . . .lei/ . . . . . . . . . . .euro.
1.5. Valoarea totală realizată a proiectului : . . . . . . . . . . . . . . . . . lei, din care de la buget: . . . . . . . . . . . . lei/ . . . . . . . . . . . . .euro.

 

2. DERULAREA LUCRĂRILOR

 

	Anul
	Faze realizate
	Termen
	Valoare*)

	 
	1.

2.
	 
	 


*) Se vor trece valorile încasate de la buget, în lei.

 

3. OBIECTIVE PREVAZUTE

 

	3.1. (Se vor trece, pe scurt, obiectivele din « Prezentarea proiectului », anexa la dosarul de solicitare a aprobării finanţării)

3.2.


 
4. REZULTATE OBTINUTE

	4.1. Principalele rezultate obţinute : (Se vor menţiona rezultatele obţinute din momentul începerii implementării proiectului şi pănă la finalizarea acestuia)

4.2. Estimarea financiară a realizărilor : (lei)


 

5. ESTIMĂRI PRIVIND REZULTATELE APLICĂRII

	5.1 Impactul asupra creşterii competitivităţii produselor : (se marchează căte casuţe sunt necesare)
5.1.1. □ Modernizarea produselor existente

5.1.2. □ Realizarea de produse noi

5.1.3. □ Creşterea productivităţii

5.1.4. □ Evitarea/reducerea importului

5.1.5. □ Reducere consumuri energetice

5.1.6. □ Reducere consumuri materiale

5.1.7. □ Reciclarea materialelor

5.1.7. □ Optimizarea deciziei

5.1.8. □ Protecţia mediului

5.1.9. □ Protecţia vieţii şi sănătaţii

5.1.10. □ Asigurarea calităţii

5.1.11. □ Altele (se vor menţiona care)

 

5.2. Impactul asupra exportului de produse : (se va menţiona concret conform specificului activităţii fiecărui operator economic)

 

5.3. Evaluare financiară : (pentru indicatorii de la pct. 5.1. si 5.2. în primii 3 ani de la finalizarea proiectului)

5.3.1. Valori estimate în anul 1

5.3.2. Valori estimate în anul 2

5.3.3. Valori estimate în anul 3


 

6. OPINII PRIVIND DERULAREA PROIECTULUI ŞI PROPUNERI DE ÎMBUNĂTĂŢIRE

 

 

 

      BENEFICIAR,

(Numele şi prenumele  persoanei

împuternicite şi ştampila)

